ai4bharat/Pralekha huggingface dataset:
തെരഞ്ഞെടുപ്പ് കമ്മീഷന്
കേന്ദ്ര തെരെഞ്ഞെടുപ്പ് കമ്മീഷൻ അന്താരാഷ്ട്ര വെബിനാർ സംഘടിപ്പിക്കുന്നു
ആഗോളതലത്തിലെ തെരഞ്ഞെടുടപ്പ് പ്രവർത്തന സംവിധാനങ്ങളുടെ ഏറ്റവും വലിയ സംഘടനയായ അസോസിയേഷൻ ഓഫ് വേൾഡ് ഇലക്ഷൻ ബോഡീസ് , 117 തെരഞ്ഞെടുപ്പ് പ്രവർത്തന സംവിധാനങ്ങൾ  അംഗങ്ങളായും 16 പ്രാദേശിക സംഘടനകൾ അസോസിയേറ്റ് അംഗങ്ങളായും ഉള്ള സംഘടനയാണ് . ഇന്ത്യൻ തിരഞ്ഞെടുപ്പ് കമ്മീഷൻ ആണ് 2019 സെപ്തംബർ 3 മുതൽ മൂന്ന് വർഷത്തേക്ക് എ-വെബിന്റെ അധ്യക്ഷ സ്ഥാനം വഹിക്കുന്നത് . A-WEB-ന്റെ അധ്യക്ഷ സ്ഥാനത്ത് രണ്ട് വർഷം പൂർത്തിയാകുന്നതിന്റെ ഭാഗമായി, ഇന്ത്യൻ തിരഞ്ഞെടുപ്പ് കമ്മീഷൻ 2021 നവംബർ 26-ന് 'സ്ത്രീകളുടെയും ഭിന്ന ശേഷിക്കാരുടെയും മുതിർന്ന പൗരൻമാരായ വോട്ടർമാരുടെയും തിരഞ്ഞെടുപ്പ് പങ്കാളിത്തം വർധിപ്പിക്കുക: മികച്ച രീതികൾ പങ്കിടലും പുതിയ സംരംഭങ്ങളും ' എന്ന വിഷയത്തിൽ ഒരു അന്താരാഷ്ട്ര വെബിനാർ സംഘടിപ്പിക്കുന്നു.
ലോകമെമ്പാടുമുള്ള 24 രാജ്യങ്ങളിൽ നിന്നും 4 അന്താരാഷ്ട്ര സംഘടനകളിൽ നിന്നുമായി നൂറോളം പ്രതിനിധികളും 20 ഓളം നയതന്ത്ര ഉദ്യോഗസ്ഥരും വെബിനാറിൽ പങ്കെടുക്കും.
സ്ത്രീകൾ, ഭിന്ന ശേഷിക്കാർ, മുതിർന്ന പൗരൻമാരായ വോട്ടർമാർ എന്നിവരുടെ തിരഞ്ഞെടുപ്പ് പങ്കാളിത്തം വർദ്ധിപ്പിക്കുന്നതിന് അവർ സ്വീകരിച്ച മികച്ച പ്രവർത്തനങ്ങളെയും സംരംഭങ്ങളെയും കുറിച്ച് വെബിനാറിൽ പങ്കെടുക്കുന്ന സംഘടനകൾ അവതരണങ്ങൾ നടത്തും.
പരിപാടിയിൽ മൂന്ന് പ്രസിദ്ധീകരണങ്ങൾ പ്രകാശനം ചെയ്യും, കൂടാതെ സ്ത്രീകൾ, ഭിന്ന ശേഷിക്കാർ , മുതിർന്ന പൗരന്മാർ എന്നിവരുടെ തെരഞ്ഞെടുപ്പ് പങ്കാളിത്തം സുഗമമാക്കുന്നതിനുള്ള ഒരു അന്താരാഷ്ട്ര വീഡിയോ അവതരണവും വെബിനാറിന്റെ ഭാഗമായി ഉണ്ട്
2019 സെപ്തംബർ 2-ന് ബെംഗളൂരുവിൽ നടന്ന എ-വെബ് എക്സിക്യൂട്ടീവ് ബോർഡ് യോഗത്തിന്റെ തീരുമാനത്തെത്തുടർന്ന് ന്യൂഡൽഹിയിൽ ഒരു ഇന്ത്യ എ-വെബ് സെന്റർ സ്ഥാപിച്ചിട്ടുണ്ട്.
ശാസ്ത്ര സാങ്കേതിക മന്ത്രാലയം
ശാസ്ത്ര അധ്യാപകർക്കായുള്ള മെഗാ സമ്മേളനത്തിന്റെ കർട്ടൺ റൈസർ
ന്യൂഡൽഹി, ആഗസ്റ്റ് 27, 2021
ഇന്ത്യൻ സ്വാതന്ത്ര്യസമരത്തിൽ മികച്ച സംഭാവനകൾ നൽകിയതും, ചരിത്രത്തിൽ ഇടം നേടാതെ പോയതുമായ ശാസ്ത്രമേഖലയിലെ പ്രമുഖരെ അനുസ്മരിക്കുന്നതിനായുള്ള ശാസ്ത്ര അധ്യാപകരുടെ കർട്ടൺ റൈസർ പരിപാടിയിൽ രാജ്യത്തെ വിവിധ വിദ്യാഭ്യാസ സ്ഥാപനങ്ങളുടെ തലവന്മാർ ഒത്തുചേർന്നു.
സ്വാതന്ത്ര്യം ലഭിക്കുന്നതിനു മുമ്പുള്ള കാലത്തെ ശാസ്ത്രസമൂഹം നേരിട്ട പ്രശ്നങ്ങൾ, അവർ നടത്തിയ സത്യാഗ്രഹങ്ങൾ എന്നിവ സംബന്ധിച്ച് രാജ്യത്തെ ശാസ്ത്ര അധ്യാപകർ, വിദ്യാർഥികൾ എന്നിവർക്ക് അവബോധം നൽകുന്നത് ലക്ഷ്യമിട്ടാണ് നവംബർ 17,18 തീയതികളിൽ മെഗാ പരിപാടി സംഘടിപ്പിച്ചിരിക്കുന്നത്.
രാജ്യത്തെ സ്കൂൾ-ഉന്നത വിദ്യാഭ്യാസ കേന്ദ്രങ്ങളിലെ ശാസ്ത്ര അധ്യാപകർക്കായി 2021 ഓഗസ്റ്റ് 25, 26 തീയതികളിൽ ഹൈബ്രിഡ് മാതൃകയിലാണ് കർട്ടൺ റൈസർ പരിപാടികൾ സംഘടിപ്പിച്ചത്. വിഗ്യാൻപ്രസാർ, CSIR-നാഷണൽ ഇൻസ്റ്റിറ്റ്യൂട്ട് ഓഫ് സയൻസ് കമ്മ്യൂണിക്കേഷൻ & പോളിസി റിസർച്ച് , വിജ്ഞാന ഭാരതി  എന്നിവരുടെ നേതൃത്വത്തിൽ ആയിരുന്നു ഇത്. ആസാദി കാ അമൃത മഹോത്സവ് ആഘോഷങ്ങളുടെ ഭാഗമായാണ് പരിപാടി സംഘടിപ്പിച്ചിരിക്കുന്നത്.
പ്രദർശനങ്ങൾ, സമ്മേളനങ്ങൾ, മത്സരങ്ങൾ, വിജ്ഞാന യാത്രകൾ, അവതരണങ്ങൾ എന്നിവ വഴിയായി
വിവിധ തലങ്ങളിലുള്ള ആശയവിനിമയ പരിപാടികളാണ് ഒരു വർഷക്കാലം നീളുന്ന ശാസ്ത്ര ആഘോഷങ്ങളിൽ ഉണ്ടാവുക.
ശാസ്ത്ര അധ്യാപകർക്കായുള്ള ദേശീയതല മെഗാ സമ്മേളനം 2021 നവംബർ 17,18 തീയതികളിൽ നടക്കും. സ്കൂൾ വിദ്യാർത്ഥികൾ വഴി ശാസ്ത്രസംബന്ധിയായ അറിവുകൾ സമൂഹത്തിന്റെ താഴെക്കിടയിൽ എത്തിക്കുക എന്നത് ലക്ഷ്യമിട്ടാണ് സമ്മേളനം സംഘടിപ്പിക്കുന്നത്.
RRTN/SKY
(Visitor Counter : 93
പ്രധാനമന്ത്രിയുടെ ഓഫീസ്
കോവിഡ് 19 പ്രതിരോധത്തിനായി പിഎം കെയേഴ്സ് ഫണ്ടിനു കീഴില് 50,000 'മെയ്ഡ് ഇന് ഇന്ത്യ' വെന്റിലേറ്ററുകള്
വിവിധ സംസ്ഥാനങ്ങളിലും കേന്ദ്ര ഭരണപ്രദേശങ്ങളിലും സര്ക്കാര് അധീനതയിലുള്ള പ്രത്യേക കോവിഡ് ആശുപത്രികള്ക്കായി 50,000 വെന്റിലേറ്ററുകള് വിതരണം ചെയ്യും. 'മെയ്ഡ് ഇന് ഇന്ത്യ' വെന്റിലേറ്ററുകള്ക്കായി പിഎം കെയേഴ്സ് ഫണ്ട് ട്രസ്റ്റ് 2000 കോടി രൂപ അനുവദിച്ചു. കുടിയേറ്റ തൊഴിലാളികളുടെ ക്ഷേമത്തിനായി 1000 കോടി രൂപയും വകയിരുത്തിയിട്ടുണ്ട്.
ഈ 50,000 വെന്റിലേറ്ററുകളില് 30,000-ഉം നിര്മ്മിക്കുന്നത് ഭാരത് ഇലക്ട്രോണിക്സ് ലിമിറ്റഡാണ്. ബാക്കിയുള്ള 20,000 വെന്റിലേറ്ററുകള് അഗ്വ ഹെല്ത്ത് കെയര് , എഎംടിസെഡ് ബേസിക് , എഎംടിഇസെഡ് ഹൈ എന്ഡ് , അലൈഡ് മെഡിക്കല്  എന്നിവയാണ് നിര്മ്മിക്കുന്നത്. ഇതിനകം 2923 വെന്റിലേറ്ററുകള് നിര്മ്മിച്ചു. അതില് 1340 വെന്റിലേറ്ററുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും കൈമാറി. മഹാരാഷ്ട്ര , ഡല്ഹി , ഗുജറാത്ത് , ബിഹാര് , കര്ണാടകം , രാജസ്ഥാന്  തുടങ്ങിയ സംസ്ഥാനങ്ങളിലാണ് ആദ്യ ഘട്ടത്തില് വെന്റിലേറ്ററുള് എത്തിച്ചത്. ജൂണ് അവസാനത്തോടെ 14,000 വെന്റിലേറ്ററുകള് കൂടെ എല്ലാ സംസ്ഥാനങ്ങളിലേക്കും കേന്ദ്രഭരണപ്രദേശങ്ങളിലേയ്ക്കും അയക്കും.
കുടിയേറ്റത്തൊഴിലാളികളുടെ ക്ഷേമത്തിനായി 1000 കോടി രൂപ ഇതിനകം സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും കൈമാറിയിട്ടുണ്ട്. 2011 ലെ സെന്സസ് അനുസരിച്ചുള്ള ജനസംഖ്യ, കോവിഡ് രോഗികളുടെ എണ്ണം തുടങ്ങിയവ അടിസ്ഥാനമാക്കിയാണ് തുകയുടെ വിതരണം. കുടിയേറ്റത്തൊഴിലാളികളുടെ താമസം, ഭക്ഷണം, ചികിത്സ, ഗതാഗതം എന്നീ സൗകര്യങ്ങള്ക്കാണ് ഈ തുക ഉപയോഗിക്കുന്നത്. മഹാരാഷ്ട്ര , ഉത്തര്പ്രദേശ് , തമിഴ്നാട് , ഗുജറാത്ത് , ഡല്ഹി , പശ്ചിമ ബംഗാള് , ബിഹാര് , മധ്യപ്രദേശ് , രാജസ്ഥാന് , കര്ണാടക  തുടങ്ങിയ സംസ്ഥാനങ്ങള്ക്കാണ് തുക അനുവദിച്ചത്.
രാജ്യരക്ഷാ മന്ത്രാലയം
എട്ടാമത് ആസിയാൻ പ്രതിരോധ മന്ത്രിമാരുടെ യോഗത്തിൽ, ഇന്തോ-പസഫിക്കിൽ തുറന്നതും ഉൾക്കൊള്ളുന്നതുമായ വ്യവസ്ഥയ്ക്ക് പ്രതിരോധ മന്ത്രി ആഹ്വാനം ചെയ്തു
ന്യൂഡൽഹി , ജൂൺ 16,2021
2001 ജൂൺ 16ന് നടന്ന എട്ടാമത് ആസിയാൻ പ്രതിരോധ മന്ത്രിമാരുടെ യോഗത്തിൽ ,
രാജ്യങ്ങളുടെ പരമാധികാരവും അതിർത്തിയുടെ സമഗ്രതയും ബഹുമാനിച്ചുകൊണ്ട് ഇന്തോ-പസഫിക്കിൽ തുറന്നതും ഉൾക്കൊള്ളുന്നതുമായ വ്യവസ്ഥയ്ക്ക് പ്രതിരോധ മന്ത്രി ശ്രീ രാജ്നാഥ് സിംഗ് ആഹ്വാനം ചെയ്തു.
ഓസ്ട്രേലിയ, ചൈന, ഇന്ത്യ, ജപ്പാൻ, ന്യൂസിലാന്റ്, റിപ്പബ്ലിക് ഓഫ് കൊറിയ, റഷ്യ, അമേരിക്ക എന്നീ 10 ആസിയാൻ രാജ്യങ്ങളുടെയും പരസ്പര സഹകരണത്തിന് പ്രത്യേക താല്പര്യമുള്ള എട്ട് രാജ്യങ്ങളുടെയും പ്രതിരോധ മന്ത്രിമാരുടെ വാർഷിക യോഗമാണ് എ.ഡി.എം.എം പ്ലസ്. ഈ വർഷം എ.ഡി.എം.എം പ്ലസ് ഫോറത്തിന്റെ അധ്യക്ഷ സ്ഥാനം വഹിക്കുന്നത് ബ്രൂണെ ആണ്.
യുഎൻസിഎൽഒ എസിന്  അനുസൃതമായി രാജ്യാന്തര ജലമേഖലയിൽ , നാവിഗേഷൻ സ്വാതന്ത്ര്യം, ഓവർ-ഫ്ലൈറ്റ്, എല്ലാവർക്കുമുള്ള തടസ്സമില്ലാത്ത വാണിജ്യം എന്നിവയ്ക്കുള്ള ഇന്ത്യയുടെ പിന്തുണ പ്രതിരോധ മന്ത്രി ആവർത്തിച്ചു.
ഈ ചർച്ചകളിൽ പങ്കാളികളല്ലാത്ത രാജ്യങ്ങളുടെ നിയമാനുസൃത അവകാശങ്ങളും താൽപ്പര്യങ്ങളും ഹനിക്കപ്പെടാത്ത വിധത്തിൽ, അന്താരാഷ്ട്ര നിയമത്തിന് അനുസൃതമായി , പെരുമാറ്റചട്ട ചർച്ചകളുടെ ഫലങ്ങൾ ഉരുത്തിരിയുമെന്ന് പ്രതിരോധ മന്ത്രി പ്രത്യാശ പ്രകടിപ്പിച്ചു.
ഭീകരതയും തീവ്രവാദവും ലോക സമാധാനത്തിനും സുരക്ഷയ്ക്കും ഭീഷണിയാണെന്ന് വിശേഷിപ്പിച്ച ശ്രീ രാജ്നാഥ് സിംഗ് തീവ്രവാദ സംഘടനകളെയും അവരുടെ ശൃംഖലകളെയും പൂർണ്ണമായും തകർക്കാൻ കൂട്ടായ സഹകരണം ആവശ്യപ്പെട്ടു. തീവ്രവാദത്തെ പിന്തുണയ്ക്കുകയും ധനസഹായം നൽകുകയും തീവ്രവാദികൾക്ക് സങ്കേതം നൽകുകയും ചെയ്യുന്നവരെ കണ്ടെത്തി അവർക്കെതിരെ ശക്തമായ നടപടികൾ സ്വീകരിക്കുന്നുവെന്ന് ഉറപ്പാക്കണമെന്ന് അദ്ദേഹം ആവശ്യപ്പെട്ടു.
ഫിനാൻഷ്യൽ ആക്ഷൻ ടാസ്ക് ഫോഴ്സ് അംഗമെന്ന നിലയിൽ തീവ്രവാദത്തിനായുള്ള ധനസഹായത്തെ ചെറുക്കാൻ ഇന്ത്യ പ്രതിജ്ഞാബദ്ധമാണെന്നും അദ്ദേഹം പറഞ്ഞു
IE/SKY
(Visitor Counter : 198
പ്രധാനമന്ത്രിയുടെ ഓഫീസ്
ആഗോള അടിസ്ഥാനസൗകര്യ നിക്ഷേപ പങ്കാളിത്തം, ഇന്ത്യ-മിഡിൽ ഈസ്റ്റ്-യൂറോപ്പ് സാമ്പത്തിക ഇടനാഴി എന്നിവയെക്കുറിച്ചുള്ള പരിപാടിയിൽ പ്രധാനമന്ത്രി ശ്രീ നരേന്ദ്ര മോദി നടത്തിയ അഭിസംബോധനയുടെ പൂർണരൂപം
വിശിഷ്ട വ്യക്തികളെ,
ആദരണീയരേ,
ഈ പ്രത്യേക പരിപാടിയിലേക്ക് ഊഷ്മളവും ഹൃദയംഗമവുമായി ഞാൻ നിങ്ങളെ എല്ലാവരെയും സ്വാഗതം ചെയ്യുന്നു. എന്റെ സുഹൃത്തായ പ്രസിഡന്റ് ജോ ബൈഡനോടൊപ്പം ഈ പരിപാടിയിൽ സഹ-അധ്യക്ഷനാകുന്നതിൽ ഞാൻ സന്തുഷ്ടനാണ്.
ഇന്ന്, സുപ്രധാനവും ചരിത്രപരവുമായ ഒരു കരാറിലേക്ക് എത്തിച്ചേരുന്നതിന് നാമെല്ലാവരും സാക്ഷിയായി.
വരും കാലങ്ങളിൽ, ഇന്ത്യയ്ക്കും പശ്ചിമേഷ്യയ്ക്കും യൂറോപ്പിനും ഇടയിലുള്ള സാമ്പത്തിക സംയോജനത്തിന്റെ ഫലപ്രദമായ ഒരു മാധ്യമമായി ഇത് മാറും.
ആഗോള കണക്റ്റിവിറ്റിയ്ക്കും വികസനത്തിനും ഇത് സുസ്ഥിരമായ ദിശാബോധം നൽകും.
ഈ ഉദ്യമത്തിൽ
ബഹുമാനപ്പെട്ട പ്രസിഡന്റ് ബൈഡൻ,
ബഹുമാനപ്പെട്ട, കിരീടാവകാശിയും പ്രധാനമന്ത്രിയുമായ മുഹമ്മദ് ബിൻ സൽമാൻ,
ബഹുമാനപ്പെട്ട പ്രസിഡന്റ് ഷെയ്ഖ് മുഹമ്മദ് ബിൻ സായിദ്,
ബഹുമാനപ്പെട്ട പ്രസിഡന്റ് മാക്രോൺ,
ബഹുമാനപ്പെട്ട, ചാൻസലർ ഷോൾസ്,
ബഹുമാനപ്പെട്ട, പ്രധാനമന്ത്രി മെലോണി,
ബഹുമാനപ്പെട്ട, പ്രസിഡന്റ് വോൺ ഡെർ ലെയ്ൻ
എന്നിവർക്ക് ഞാൻ അഭിനന്ദനങ്ങൾ നേരുന്നു.
സുഹൃത്തുക്കളെ,
ശക്തമായ കണക്റ്റിവിറ്റിയും അടിസ്ഥാനസൗകര്യങ്ങളും മനുഷ്യ സംസ്കാരത്തിന്റെ പുരോഗതിയുടെ അടിസ്ഥാന സ്തംഭങ്ങളായി വർത്തിക്കുന്നു.
ഇന്ത്യ അതിന്റെ വികസന യാത്രയിൽ ഈ മേഖലകൾക്ക് ഉയർന്ന മുൻഗണന നൽകിയിട്ടുണ്ട്.
ഭൗതിക അടിസ്ഥാനസൗകര്യങ്ങൾക്ക് പുറമേ, സാമൂഹിക, ഡിജിറ്റൽ, സാമ്പത്തിക അടിസ്ഥാന സൗകര്യങ്ങളിലേക്ക് അഭൂതപൂർവമായ നിക്ഷേപം നടത്തുന്നുണ്ട്.
ഈ ശ്രമങ്ങളിലൂടെ നാം വികസിത ഇന്ത്യയ്ക്കായുള്ള ശക്തമായ അടിത്തറ പാകുകയാണ്.
ഗ്ലോബൽ സൗത്തിലെ പല രാജ്യങ്ങളുടെയും വിശ്വസ്ത പങ്കാളി എന്ന നിലയിൽ, ഊർജം, റെയിൽവേ, ജലം, ടെക്നോളജി പാർക്കുകൾ തുടങ്ങിയ മേഖലകളിൽ ഞങ്ങൾ അടിസ്ഥാന സൗകര്യ പദ്ധതികൾ നടപ്പിലാക്കിയിട്ടുണ്ട്.
ഈ ഉദ്യമങ്ങളിൽ ഉടനീളം, ആവശ്യകത അടിസ്ഥാനമാക്കിയുള്ളതും സുതാര്യവുമായ സമീപനത്തിന് ഞങ്ങൾ പ്രത്യേക ഊന്നൽ നൽകിയിട്ടുണ്ട്.
ഗ്ലോബൽ സൗത്ത് രാജ്യങ്ങളിലെ അടിസ്ഥാന സൗകര്യ വിടവ് കുറയ്ക്കുന്നതിൽ PGII യിലൂടെ നമുക്ക് കാര്യമായ സംഭാവന നൽകാൻ കഴിയും.
സുഹൃത്തുക്കളെ,
പ്രാദേശിക അതിർത്തികളായല്ല ഇന്ത്യ അതിന്റെ ബന്ധം അളക്കുന്നത്.
എല്ലാ പ്രദേശങ്ങളുമായും ബന്ധം വർദ്ധിപ്പിക്കുക എന്നത് ഇന്ത്യയുടെ സുപ്രധാന മുൻഗണനാ വിഷയമാണ്.
പരസ്പര വ്യാപാരം മാത്രമല്ല, വിവിധ രാജ്യങ്ങൾ തമ്മിലുള്ള പരസ്പര വിശ്വാസവും വർദ്ധിപ്പിക്കുന്നതിനുള്ള ഉറവിടമാണ് കണക്റ്റിവിറ്റിയെന്ന് ഞങ്ങൾ വിശ്വസിക്കുന്നു.
കണക്റ്റിവിറ്റി സംരംഭങ്ങൾ പ്രോത്സാഹിപ്പിക്കുമ്പോൾ, ഇനി സൂചിപ്പിക്കുന്നത് പോലെയുള്ള ചില അടിസ്ഥാന തത്ത്വങ്ങൾ പാലിക്കുന്നുണ്ടെന്ന് ഉറപ്പാക്കേണ്ടത് പ്രധാനമാണ്:
അന്താരാഷ്ട്ര മാനദണ്ഡങ്ങളും നിയമങ്ങളും ചട്ടങ്ങളും പാലിക്കൽ.
എല്ലാ രാജ്യങ്ങളുടെയും പരമാധികാരത്തെയും പ്രാദേശിക അഖണ്ഡതയെയും ബഹുമാനിക്കൽ.
കടബാധ്യതയ്ക്ക് പകരം സാമ്പത്തിക ഭദ്രത പ്രോത്സാഹിപ്പിക്കൽ.
കൂടാതെ എല്ലാ പാരിസ്ഥിതിക മാനദണ്ഡങ്ങളും പാലിക്കൽ.
ഇന്ന് നാം കണക്റ്റിവിറ്റിയുടെ ഒരു വലിയ സംരംഭം ഏറ്റെടുക്കുമ്പോൾ, വരും തലമുറകളുടെ സ്വപ്നങ്ങൾ വികസിപ്പിക്കാനുള്ള വിത്തുകളാണ് നാം വിതയ്ക്കുന്നത്.
ഈ ചരിത്ര നിമിഷത്തിൽ എല്ലാ നേതാക്കൾക്കും ഞാൻ എന്റെ ആശംസകൾ അറിയിക്കുകയും, എല്ലാവരോടും നന്ദി രേഖപ്പെടുത്തുകയും ചെയ്യുന്നു.
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19 മായി ബന്ധപ്പെട്ട ഏറ്റവും പുതിയ വിവരങ്ങൾ
(ന്യൂഡൽഹി, ജൂൺ 10, 2020
കഴിഞ്ഞ 24 മണിക്കൂറിനിടെ 5,991 പേര് രാജ്യത്ത് രോഗമുക്തി നേടി. ഇതോടെ രോഗമുക്തി നേടിയവരുടെ ആകെ എണ്ണം 1,35,205 ആയി. 1,33,632 പേരാണ് നിലവിൽ ചികിത്സയിൽ ഉള്ളത്. ഇതാദ്യമായാണ് രോഗമുക്തി നേടിയവരുടെ എണ്ണം, ചികിത്സയിൽ കഴിയുന്നവരുടെ എണ്ണത്തേക്കാൾ കൂടുതലാകുന്നത്. 48.88 ശതമാനം ആണ് രാജ്യത്തെ രോഗമുക്തിനിരക്ക്.
ICMR നടത്തുന്ന രോഗപരിശോധനകളുടെ എണ്ണം അൻപത് ലക്ഷം പിന്നിട്ടു. ഇന്നുവരെ നടത്തിയത്
50,61,332 പരിശോധനകളാണ്. കഴിഞ്ഞ 24 മണിക്കൂറിനിടെ 1,45,216 സാമ്പിളുകളാണ് ICMR പരിശോധിച്ചത്. കോവിഡ് പരിശോധന സൗകര്യമുള്ള ഗവണ്മെന്റ് ലാബുകൾ 590 ആയും, സ്വകാര്യലാബുകൾ 233 ആയും വർധിപ്പിച്ചിട്ടുണ്ട്. ഇതോടെ, രാജ്യത്ത് കോവിഡ് സാമ്പിൾ പരിശോധനാ സൗകര്യമുള്ള ലാബുകളുടെ എണ്ണം 823 ആയി.
മുംബൈ, അഹമ്മദാബാദ്, ചെന്നൈ, കൊൽക്കത്ത, ഡൽഹി, ബെംഗളൂരു എന്നീ നഗരങ്ങളിൽ കോവിഡുമായി ബന്ധപ്പെട്ട് പൊതുജനാരോഗ്യ മേഖലയിൽ സ്വീകരിച്ച നടപടികൾ വിലയിരുത്തുന്നതിൽ, സംസ്ഥാന ആരോഗ്യവകുപ്പുകൾക്കും മുൻസിപ്പൽ ആരോഗ്യ ഉദ്യോഗസ്ഥർക്കും ആവശ്യമായ സാങ്കേതികസഹായം അടക്കമുള്ളവയ്ക്കായി പ്രത്യേക കേന്ദ്രസംഘങ്ങളെ നിയോഗിച്ചിട്ടുണ്ട്.
കോവിഡുമായി ബന്ധപ്പെട്ട് പൊതുജനാരോഗ്യ മേഖലയിൽ സ്വീകരിച്ച നടപടികൾ വിലയിരുത്തുന്നതിനായി, സംഘാംഗങ്ങൾ അടുത്ത ഒരാഴ്ചയ്ക്കുള്ളിൽ ഈ നഗരങ്ങൾ സന്ദർശിക്കുന്നതാണ്. തങ്ങൾ സ്വീകരിച്ച നടപടികൾ സംബന്ധിച്ച്, സംഘങ്ങൾ സംസ്ഥാന ആരോഗ്യവകുപ്പിനും, കേന്ദ്ര ആരോഗ്യ കുടുംബക്ഷേമ മന്ത്രാലയത്തിനും ദിവസേനെ റിപ്പോർട്ടുകളും സമർപ്പിക്കും. അടിയന്തിര ശ്രദ്ധ ലഭിക്കേണ്ട വിഷയങ്ങൾ ഉണ്ടെങ്കിൽ അതിനെപ്പറ്റിയും ബന്ധപ്പെട്ടവർക്ക് വിവരങ്ങൾ കൈമാറും. തങ്ങളുടെ സന്ദർശനം പൂർത്തിയാകുന്നതിനു മുൻപായി, അതുവരെയുള്ള കണ്ടെത്തലുകളും നിർദേശങ്ങളും അടങ്ങിയ റിപ്പോർട്ടും കേന്ദ്രസംഘങ്ങൾ സമർപ്പിക്കുന്നതാണ്.
കോവിഡ് 19 മായി ബന്ധപ്പെട്ട ഔദ്യോഗികവും ,പുതിയതുമായ വിവരങ്ങൾ, മാർഗനിർദേശങ്ങൾ എന്നിവയ്ക്കായി പതിവായി സന്ദർശിക്കൂ:
https://www.mohfw.gov.in/ , @MoHFW_INDIA.
കോവിഡ് 19 മായി ബന്ധപ്പെട്ട സാങ്കേതികപരമായ സംശയങ്ങൾ, technicalquery.covid19[at]gov[dot]in എന്ന ഐഡിയിലും, മറ്റു സംശയങ്ങൾ ncov2019[at]gov[dot]in, @CovidIndiaSeva എന്നിവയിലും ഉന്നയിക്കാവുന്നതാണ്.
കോവിഡ് -19 മായി ബന്ധപ്പെട്ട ഏത് സംശയത്തിനും, ആരോഗ്യ കുടുംബ ക്ഷേമ മന്ത്രാലയത്തിന്റെ ഹെൽപ് ലൈൻ നമ്പറായ : +91-11-23978046 ലോ, 1075 ലോ വിളിക്കൂ.
രാജ്യത്തെ വിവിധ സംസ്ഥാനങ്ങളിലെയും, കേന്ദ്രഭരണപ്രദേശങ്ങളിലെയും, കോവിഡ് 19 ഹെൽപ് ലൈൻ നമ്പറുകൾ താഴെ പറയുന്ന വെബ്സൈറ്റിലും ലഭ്യമാണ്:
https://www.mohfw.gov.in/pdf/coronvavirushelplinenumber.pdf
പ്രധാനമന്ത്രിയുടെ ഓഫീസ്
ഭരണഘടനാ അസംബ്ലിയുടെ ചരിത്രപരമായ ആദ്യ സമ്മേളനത്തിന്റെ 75-ാം വാർഷികത്തോടനുബന്ധിച്ച് അതിന്റെ പ്രമുഖരായ പ്രതിഭകൾക്ക് പ്രധാനമന്ത്രിയുടെ ശ്രദ്ധാഞ്ജലി
ഭരണഘടനാ അസംബ്ലിയുടെ ചരിത്രപരമായ ആദ്യ സമ്മേളനത്തിന്റെ 75-ാം വാർഷികം പ്രമാണിച്ച് പ്രധാനമന്ത്രി ശ്രീ നരേന്ദ്ര മോദി, അതിലെ പ്രമുഖരായ പ്രതിഭകൾക്ക് ശ്രദ്ധാഞ്ജലി അർപ്പിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു;
"ഇന്ന്, 75 വർഷങ്ങൾക്ക് മുമ്പ്, നമ്മുടെ ഭരണഘടനാ അസംബ്ലി ആദ്യമായി യോഗം ചേർന്നു. ഇന്ത്യയുടെ വിവിധ ഭാഗങ്ങളിൽ നിന്നുള്ള, വ്യത്യസ്ത പശ്ചാത്തലങ്ങളിൽ നിന്നും വ്യത്യസ്ത ആശയങ്ങളിൽ നിന്നുമുള്ള വിശിഷ്ട വ്യക്തികൾ ഒരുമിച്ചു ചേർന്നു- ഇന്ത്യയിലെ ജനങ്ങൾക്ക് യോഗ്യമായ ഒരു ഭരണഘടന നൽകാൻ. ഈ മഹാന്മാർക്ക് ആദരാഞ്ജലികൾ.
ഭരണഘടനാ അസംബ്ലിയുടെ ആദ്യ സിറ്റിംഗിൽ അധ്യക്ഷത വഹിച്ചത് നിയമസഭയിലെ ഏറ്റവും മുതിർന്ന അംഗമായിരുന്ന ഡോ. സച്ചിദാനന്ദ സിൻഹയായിരുന്നു.
ആചാര്യ കൃപലാനി അദ്ദേഹത്തെ അധ്യക്ഷസ്ഥാനത്തേയ്ക്ക് പരിചയപ്പെടുത്തുകയും നയിക്കുകയും ചെയ്തു.
ഇന്ന്, നമ്മുടെ ഭരണഘടനാ അസംബ്ലിയുടെ ചരിത്രപരമായ സമ്മേളനത്തിന്റെ 75 വർഷം ആഘോഷിക്കുന്ന വേളയിൽ, ഈ മഹനീയ സമ്മേളന നടപടികളെക്കുറിച്ചും അതിന്റെ ഭാഗമായ പ്രമുഖരായ പ്രതിഭകളെക്കുറിച്ചും കൂടുതൽ അറിയാൻ ഞാൻ എന്റെ യുവ സുഹൃത്തുക്കളോട് അഭ്യർത്ഥിക്കുന്നു. അങ്ങനെ ചെയ്യുന്നത് ബുദ്ധിപരമായി സമ്പന്നമായ ഒരു അനുഭവമായിരിക്കും.
(
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഡിജിറ്റൽ ഇടപാടുകൾ സുരക്ഷിതവും വിശ്വാസ യോഗ്യവും ആക്കുന്നതിന് നടന്ന ഉന്നതതല യോഗത്തിൽ ടെലികോം മന്ത്രി ശ്രീ രവിശങ്കർ പ്രസാദ് അധ്യക്ഷത വഹിച്ചു.
ന്യൂഡൽഹി , ഫെബ്രുവരി 15,2021
മൊബൈൽ ഫോണിൽ അനാവശ്യമായ സന്ദേശങ്ങൾ, എസ്എംഎസ് വഴി ആവർത്തിച്ചുള്ള ഉപദ്രവം, വായ്പകൾ വാഗ്ദാനം ചെയ്യുന്ന വ്യാജ സന്ദേശങ്ങൾ എന്നിവയിൽ ഉപഭോക്താക്കൾക്കുള്ള ബുദ്ധിമുട്ടും ഉയർന്നുവരുന്ന ആശങ്കകളും പരിഹരിക്കാനും,ഡിജിറ്റൽ ഇടപാടുകൾ കൂടുതൽ സുരക്ഷിതവും ഭദ്രവും ആക്കുന്നതിനും ലക്ഷ്യമിട്ട് കേന്ദ്ര ഇലക്ട്രോണിക്സ്, ഐ ടി,കമ്മ്യൂണിക്കേഷൻ, നിയമ -നീതി വകുപ്പ് മന്ത്രി ശ്രീ രവിശങ്കർ പ്രസാദിന്റെ അധ്യക്ഷതയിൽ ന്യൂഡൽഹിയിൽ ഇന്ന് ഉന്നതതല യോഗം ചേർന്നു. ടെലികോം സെക്രട്ടറി,അംഗങ്ങൾ, ഡി ഡി ജി  എന്നിവരും യോഗത്തിൽ പങ്കെടുത്തു.
ടെലികോം വരിക്കാർക്ക് ശല്യമാകുന്ന വ്യക്തികൾ, തെറ്റായ ടെലി മാർക്കറ്റർമാർ എന്നിവർക്കെതിരെ കർശന നടപടി സ്വീകരിക്കാൻ യോഗത്തിൽ മന്ത്രി, ഉദ്യോഗസ്ഥർക്ക് നിർദ്ദേശം നൽകി. അനാവശ്യമായ വാണിജ്യ സന്ദേശങ്ങളും കോളുകളും ഉപദ്രവത്തിന്റെ പരിധിയിൽ ഉൾപ്പെടും. സാമ്പത്തിക തട്ടിപ്പുകൾ നടത്തുന്നതിനും സാധാരണക്കാരൻ കഠിനാധ്വാനം ചെയ്ത പണം നഷ്ടപ്പെടുന്നതിനും ടെലികോം സ്രോതസ്സുകളെ ഉപയോഗിക്കുന്നതായി മന്ത്രി നിരീക്ഷിച്ചു. ഇത്തരം പ്രവർത്തനങ്ങൾ അടിയന്തരമായി അവസാനിപ്പിക്കാൻ ശക്തവും വ്യക്തവുമായ നടപടി സ്വീകരിക്കാൻ ഉദ്യോഗസ്ഥർക്ക് മന്ത്രി നിർദ്ദേശം നൽകി.
ഡു നോട്ട് ഡിസ്റ്റർബ് സേവനത്തിൽ രജിസ്റ്റർ ചെയ്തിരിക്കുന്ന വരിക്കാർക്ക് പോലും രജിസ്ട്രേഡ് ടെലിമാർക്കറ്റർമാരിൽ നിന്നും രജിസ്റ്റർ ചെയ്യാത്ത ടെലിമാർക്കറ്റർമാരിൽ നിന്നും വാണിജ്യ സന്ദേശങ്ങൾ ലഭിക്കുന്നതായി ഉദ്യോഗസ്ഥർ ചൂണ്ടിക്കാട്ടി. ടെലികോം സേവനദാതാക്കൾ, ടെലി മാർക്കറ്റർമാർ എന്നിവരെ ഈ വിഷയത്തിന്റെ ഗൗരവം ബോധ്യപ്പെടുത്താനും ഇതുമായി ബന്ധപ്പെട്ട് നിലവിലെ നിയമങ്ങളും ചട്ടങ്ങളും നടപ്പാക്കാനും മന്ത്രി ടെലികോം വകുപ്പ് ഉദ്യോഗസ്ഥരോട് നിർദേശിച്ചു. നിയമ ലംഘനം ഉണ്ടായാൽ ടെലി മാർക്കറ്റ്ർമാർക്ക് സാമ്പത്തിക പിഴ നല്കാനും ആവർത്തിച്ച് ലംഘനം ഉണ്ടായാൽ സേവന ബന്ധം വിച്ഛേദിക്കുക ഉൾപ്പെടെയുള്ള നടപടികൾ സ്വീകരിക്കാനും നിർദ്ദേശിച്ചിട്ടുണ്ട്.
അനാവശ്യ വാണിജ്യ സന്ദേശങ്ങളും ടെലികോം സ്രോതസ്സുകൾ ദുരുപയോഗം ചെയ്തുള്ള സാമ്പത്തിക തട്ടിപ്പുകളും ഫലപ്രദമായി കൈകാര്യം ചെയ്യുന്നതിന് പരാതി പരിഹാരത്തിനായി ഒരു വെബ് /മൊബൈൽ ആപ്ലിക്കേഷൻ,എസ് എം എസ് അധിഷ്ഠിത സമ്പ്രദായം എന്നിവ വികസിപ്പിക്കാനും തീരുമാനമായി.ഇതുവഴി ഉപഭോക്താക്കൾക്ക് അനാവശ്യ വാണിജ്യ സന്ദേശം ലഭിക്കുന്നത് ഉൾപ്പെടെയുള്ള പരാതികൾ സമർപ്പിക്കാവുന്നതാണ്.
ഇത്തരം തട്ടിപ്പുകളിൽ സമയത്തിന് വളരെയധികം പ്രാധാന്യമുണ്ടെന്നും വളരെ പെട്ടെന്ന് സമയബന്ധിതമായ നടപടി ഇത്തരം അപകടം കുറയ്ക്കുമെന്നും ഉദ്യോഗസ്ഥർ ചൂണ്ടിക്കാട്ടി. ഇതുപ്രകാരം ഡിജിറ്റൽ ഇന്റലിജൻസ് യൂണിറ്റ് എന്ന നോഡൽ ഏജൻസി രൂപീകരിക്കും.വിവിധ എൽ ഇ എ കൾ,ധനകാര്യ സ്ഥാപനങ്ങൾ,ടെലികോം സേവനദാതാക്കൾ എന്നിവരുടെ ഏകോപന ത്തോടെ ടെലികോം സ്രോതസ്സുകൾ ഉപയോഗിച്ചുള്ള തട്ടിപ്പുകൾ അന്വേഷിക്കുക എന്നതായിരിക്കും ഡി ഐ യു വിന്റെ പ്രധാന ധർമ്മം.
ലൈസൻസ് സർവീസ് ഏരിയ തലത്തിൽ, ടെലികോം അനലിറ്റിക്സ് ഫോർ ഫ്രോഡ് മാനേജ്മെന്റ് ആൻഡ് കൺസ്യൂമർ പ്രൊട്ടക്ഷൻഎന്ന സമ്പ്രദായം രൂപീകരിക്കും. ഈ സമ്പ്രദായം ഡിജിറ്റൽ അന്തരീക്ഷത്തിലെ ജനങ്ങളുടെ വിശ്വാസത്തെ ശക്തിപ്പെടുത്തുകയും, പ്രധാനമായും മൊബൈൽ ഫോൺ വഴിയുള്ള ഡിജിറ്റൽ പണമിടപാടുകൾ കൂടുതൽ സുരക്ഷിതവും വിശ്വാസയോഗ്യവുമാക്കുകയും ഡിജിറ്റൽ ഇന്ത്യയെ പ്രോത്സാഹിപ്പിക്കുകയും ചെയ്യും.
IE/SKY
(Visitor Counter : 182
പ്രധാനമന്ത്രിയുടെ ഓഫീസ്
കർണാടകയിലെ ധാർവാഡ് ജില്ലയിൽ ഉണ്ടായ റോഡപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
കർണാടകയിലെ ധാർവാഡ് ജില്ലയിൽ ഉണ്ടായ റോഡപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
"കർണാടകയിലെ ധാർവാഡ് ജില്ലയിൽ ഉണ്ടായ റോഡപകടത്തിലെ ജീവഹാനിയിൽ ദുഃഖിതനാണ്.
ദുഖത്തിന്റെ ഈ വേളയില് എന്റെ ചിന്തകൾ ദുരന്തബാധിതരുടെ കുടുംബങ്ങളോടൊപ്പമുണ്ട്. പരിക്കേറ്റവര് എത്രയും പെട്ടെന്ന് സുഖം പ്രാപിക്കട്ടെ എന്ന് ഞാൻ പ്രാർത്ഥിക്കുന്നു", പ്രധാനമന്ത്രി ട്വിറ്ററിൽ കുറിച്ചു.
പ്രധാനമന്ത്രിയുടെ ഓഫീസ്
ഹോളി ആശംസകൾക്ക് പ്രധാനമന്ത്രി ബെഞ്ചമിൻ നെതന്യാഹുവിന് നന്ദി പറഞ്ഞു
ഇസ്രായേൽ പ്രധാനമന്ത്രി ബെഞ്ചമിൻ നെതന്യാഹുവിന്റെ ഹോളി ആശംസകൾക്ക് മറുപടിയായി , പ്രധാനമന്ത്രി ശ്രീ നരേന്ദ്ര മോദി ട്വീറ്റ് ചെയ്തു :
"എന്റെ സുഹൃത്തേ, താങ്കളുടെ പ്രത്യേക ഹോളി ആശംസകൾക്ക് നന്ദി. ഇന്ത്യയിലുടനീളമുള്ള ആളുകൾ ഈ ഉത്സവം വലിയ ഊര്ജ്ജസ്വലതയോടെ ആഘോഷിക്കുന്നു.
താങ്കൾക്കും ഇസ്രായേൽ ജനതയ്ക്കും സന്തോഷകരമായ പൂരിം ആശംസിക്കുന്നു. ചാഗ് സമീച്ച്!"
Thank you my friend, PM @netanyahu for your special Holi wishes. People all over India mark this festival with great vibrancy.
— Narendra Modi  March 8, 2023
I also wish you and the people of Israel a happy Purim. Chag Sameach! https://t.co/Kls4WPBeJt
ഊര്ജ്ജ മന്ത്രാലയം
2020-21 സാമ്പത്തിക വർഷത്തെ ലക്ഷ്യങ്ങൾ വിശദമാക്കി പവർ ഫിനാൻസ് കോർപറേഷൻ ലിമിറ്റഡ് കേന്ദ്ര ഗവൺമെന്റുമായി ധാരണാപത്രം ഒപ്പിട്ടു
2020-21 സാമ്പത്തിക വർഷത്തിൽ കൈവരിക്കേണ്ട വിവിധ ലക്ഷ്യങ്ങൾ വിശദമാക്കി പവർ ഫിനാൻസ് കോർപ്പറേഷൻ ലിമിറ്റഡും  കേന്ദ്ര ഊർജ മന്ത്രാലയവും പ്രവർത്തനശേഷിയുടെ അടിസ്ഥാനത്തിലുള്ള ധാരണാപത്രം ഒപ്പുവച്ചു.
ഊർജമന്ത്രാലയം, പിഎഫ്സി എന്നിവയിലെ മുതിർന്ന ഉദ്യോഗസ്ഥരുടെ സാന്നിധ്യത്തിൽ ഊർജ സെക്രട്ടറി ശ്രീ സഞ്ജിവ് നന്ദൻ സഹായിയും പിഎഫ്സി സിഎംഡി ശ്രീ ആർ എസ് ധില്ലനുമാണ് ധാരണാപത്രം ഒപ്പിട്ടത്.
പിഎഫ്സി പ്രവർത്തനവുമായി ബന്ധപ്പെട്ട വിവിധ ശേഷികൾ പരിഗണിച്ച് 36,000 കോടി രൂപയാണ് കേന്ദ്രഗവൺമെന്റ് വരുമാനം പ്രതീക്ഷിക്കുന്നത്.
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: മെയ് 25, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
16.14 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 72
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 190.67 കോടി കടന്നു
ന്യൂ ഡൽഹി: മെയ് 11, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 190.67 കോടി  കടന്നു. 2,37,57,172 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.09 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 19,494 പേരാണ്. ഇത് ആകെ രോഗബാധിതരുടെ 0.05% ശതമാനമാണ്.
കഴിഞ്ഞ 24 മണിക്കൂറിനുള്ളിൽ 2,986 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,66,935 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,897 പേർക്കാണ്.
കഴിഞ്ഞ 24 മണിക്കൂറിൽ 4,72,190 പരിശോധനകൾ നടത്തി. 84.19 കോടിയിൽ അധികം  പരിശോധനകളാണ് ഇതുവരെ നടത്തിയത്.
(പ്രതിവാര രോഗസ്ഥിരീകരണ നിരക്ക് നിലവിൽ 0.74 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.61 ശതമാനമാണ്.
RRTN
പരിസ്ഥിതി, വനം മന്ത്രാലയം
ശ്രീ ഭൂപേന്ദർ യാദവും ശ്രീ ജോൺ കെറിയും ടെലിഫോൺ സംഭാഷണം നടത്തി
ന്യൂ ഡൽഹി: ജനുവരി 11, 2021
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവ്, 2022 ജനുവരി 10-ന്, അമേരിക്കയുടെ കാലാവസ്ഥാ വകുപ്പ് പ്രത്യേക പ്രസിഡൻഷ്യൽ പ്രതിനിധി ശ്രീ ജോൺ കെറിയുമായി ടെലിഫോണിൽ സംസാരിച്ചു.
COP26-ൽ പ്രഖ്യാപിച്ച ഇന്ത്യയുടെ കാലാവസ്ഥാ പ്രവർത്തന ലക്ഷ്യങ്ങൾ ഉൾപ്പെടെയുള്ള വിവിധ വിഷയങ്ങൾ അവർ ചർച്ച ചെയ്തു. കാലാവസ്ഥാ ലക്ഷ്യം, സാമ്പത്തിക സമാഹരണം, അനുരൂപമാക്കലും പുനരുജീവനവും, വനവൽകരണം എന്നീ നാല് മേഖലകളെ അടിസ്ഥാനമാക്കി ഇന്ത്യ-യുഎസ് കാലാവസ്ഥാ പ്രവർത്തനവും സാമ്പത്തിക സമാഹരണ സംഭാഷണവും  മുന്നോട്ട് കൊണ്ടുപോകാൻ ഇരു നേതാക്കളും തീരുമാനിച്ചു.
പ്രധാനമന്ത്രി ശ്രീ മോദിയുടെ ഗ്ലാസ്ഗോയിലെ ഒറ്റവാക്ക് പ്രചാരണമായ L.I.F.E.-ൽ  ശ്രദ്ധ കേന്ദ്രീകരിക്കേണ്ടതിന്റെ പ്രാധാന്യവും ആവശ്യവും ശ്രീ യാദവ് എടുത്തുപറഞ്ഞു.
മേജർ ഇക്കോനമീസ് ഫോറത്തിന്റെ  വരാനിരിക്കുന്ന യോഗത്തെക്കുറിച്ചും നേതാക്കൾ ചർച്ച ചെയ്തു.
RRTN/SKY
(Visitor Counter : 109
പ്രധാനമന്ത്രിയുടെ ഓഫീസ്
ബ്ലൂംബര്ഗ്ആഗോള ബിസ്സിനസ്ഫോറത്തില് പ്രധാനമന്ത്രി മുഖ്യ പ്രഭാഷണം നടത്തി
പ്രധാനമന്ത്രി ശ്രീ. നരേന്ദ്ര മോദി ന്യൂയോര്ക്കില്ഇന്ന്ആഗോള ബിസ്സിനസ്ഫോറത്തില്മുഖ്യ പ്രഭാഷണം നടത്തി .
(ആദരണീയരായസദസ്സിനെ അഭിസംബോധന ചെയ്യവെ, ഇന്ത്യയുടെവളര്ച്ചാഗാഥയുടെ ഭാവിദിശയെകുറിച്ച് പറയാന് താന് ഈ അവസരംവിനിയോഗിക്കുകയാണെന്ന് പ്രധാനമന്ത്രി പറഞ്ഞു. നാല്സ്തംഭങ്ങളിലാണ്ഇന്ത്യയുടെവളര്ച്ചാഗാഥ പ്രധാനമായുംകെട്ടിപ്പടുത്തിട്ടുള്ളതെന്ന് പ്രധാനമന്ത്രി പറഞ്ഞു. ജനാധിപത്യം, ജനസംഖ്യാശാസ്ത്രം, ആവശ്യകത, നിശ്ചയദാര്ഢ്യംഎന്നിവയാണവ.
രാഷ്ട്രീയസ്ഥിരതയുടെഅന്തരീക്ഷം ഇന്ത്യന് സമ്പദ്ഘടനയ്ക്ക് പ്രയോജനം ഉണ്ടാക്കിയിട്ടുണ്ടെന്ന് പ്രധാനമന്ത്രി ചൂണ്ടിക്കാട്ടി.
ഗവണ്മെന്റ്കൊണ്ടുവന്ന വിജയകരമായ പരിഷ്ക്കാരങ്ങള്ക്ക്ലഭിച്ച ആഗോളഅംഗീകാരവും പ്രധാനമന്ത്രി എടുത്തു പറഞ്ഞു. ലോജിസ്റ്റിക്സ് പെര്ഫോര്മന്സ് സൂചികയില് പത്ത് റാങ്ക്ചാടിക്കയറിയതും, ആഗോളമത്സരക്ഷമതാസൂചികയില് 13 പോയിന്റ്ഉയര്ന്നതും, ആഗോള നവീനാശയസൂചികയില് 24 റാങ്ക്മുകളിലെത്തിയതും, അതോടൊപ്പംലോക ബാങ്ക്കണക്കാക്കുന്ന ബിസിനസ്ചെയ്യല്സുഗമമാക്കല്സൂചികയില് 65 റാങ്ക്മെച്ചപ്പെടുത്തിയതുംഅദ്ദേഹം പരാമര്ശിച്ചു.
ആഗോള നിക്ഷേപം ആകര്ഷിക്കുന്നതില്ഏറ്റവുംമികച്ച ഏഷ്യന് സമ്പദ്ഘടനയായിഇന്ത്യയെഅടുത്തിടെതിരഞ്ഞെടുത്ത 2018-ലെ ബ്ലൂംബര്ഗ് നാഷണല് ബ്രാന്ഡ് ട്രാക്കര്സര്വ്വേയെക്കുറിച്ചും പ്രധാനമന്ത്രി സംസാരിച്ചു. ഈ റിപ്പോര്ട്ടില് പത്ത് സൂചികകളില്ഏഴെണ്ണത്തില്, അതായത്രാഷ്ട്രീയ സ്ഥിരത, ദൃഢത, ഉയര്ന്ന നിലവാരത്തിലുള്ളഉല്പന്നങ്ങള്, അഴിമതി വിരുദ്ധത, കുറഞ്ഞ നിര്മ്മാണ ചെലവ്, തന്ത്രപ്രധാനമായസ്ഥലം, ബൗദ്ധികസ്വത്ത് അവകാശങ്ങളോടുള്ളആദരംഎന്നിവയില്ഇന്ത്യയെഒന്നാംസ്ഥാനത്താണ്ഉള്പ്പെടുത്തിയിട്ടുള്ളത്.
സാങ്കേതികവിദ്യയുടേയും, നവീന ആശയങ്ങളുടേയുംരംഗത്ത്ഇന്ത്യയില് നിക്ഷേപം ഇറക്കാന് പ്രധാനമന്ത്രി ആഗോള നിക്ഷേപ സമൂഹത്തെ ആഹ്വാനം ചെയ്തു. അവരുടെസാങ്കേതികവിദ്യയും, ഇന്ത്യയിലെ പ്രാഗത്ഭ്യവുംകൂടിച്ചേര്ന്നാല്ലോകത്തെ മാറ്റാന് കഴിയും. അവരുടെവലിപ്പവും, ഇന്ത്യയുടെനൈപുണ്യശേഷിയുംആഗോള സാമ്പത്തിക വളര്ച്ചയെത്വരിതപ്പെടുത്തുമെന്നും പ്രധാനമന്ത്രി പറഞ്ഞു.
പ്രധാനമന്ത്രിയുടെമുഖ്യ പ്രഭാഷണത്തെ തുടര്ന്ന് ബ്ലൂംബര്ഗ്സ്ഥാപകന് മിഷേല് ബ്ലൂംബര്ഗുമായി പരസ്പരമുള്ളആശയവിനിമയവും നടന്നു.
ND -